OpenLLM-France/wikimedia huggingface dataset:
# Partit Democràtic de Nova Zelanda pel Crèdit Social

El Partit pel Crèdit Social (en anglès: New Zealand Social Credit Party), abreviat habitualment com a Socred, fou un partit polític neozelandès. Es basava en la idea del crèdit social va ser el tercer partit a la Cambra de Representants entre els 50 i 80.
El partit es va donar de baixa del registre el 28 de febrer de 2023, després de la mort del seu líder Chris Leitch a principis de 2023.

## Resultats electorals

| Any | Vots | % | Escons |
| 1987 | 105.091 | 5,7% | 0 |
| 1990 | 30.455 | 1,67% | 0 |
| 1993-1999 | Part de l'Aliança | Part de l'Aliança | Part de l'Aliança |
| 2002 | Part del Partit Progressista | Part del Partit Progressista | Part del Partit Progressista |
| 2005 | 1.079 | 0,05% | 0 |
| 2008 | 1.208 | 0,05% | 0 |
| 2011 | 1.714 | 0,08% | 0 |

## Líders

| | Líder | Termini |
| 1 | Bruce Beetham | 1985-1996 |
| 2 | Neil Morrison | 1986-1991 |
| 3 | John Wright | 1991-2001 |
| 4 | Grant Gillon | 2001-2002 |
| 5 | Stephnie de Ruyter | 2002- |

## Presidents

| Nom | Termini |
| Stefan Lipa | 1985-1987 |
| Neville Aitchison | 2000-2013 |
| John Pemberton | 2013-actualitat |

## Referències

* ↑ «Amendment to Party Register» (en New Zealand English). [Consulta: 3 març 2024].
* ↑ «After long battle with neck cancer Whangārei,-based Social Credit leader Chris Leitch dies» (en New Zealand English), 04-03-2024. [Consulta: 3 març 2024].

## Vegeu també

* Crèdit social
* Democràcia directa
* Llista de partits polítics de Nova Zelanda

## Enllaços externs

* (anglès) Pàgina web oficial del Partit Democràtic de Nova Zelanda pel Crèdit Social
# Hans Vaihinger

Hans Vaihinger (Nehren, Alemanya, 25 de setembre de 1852 − Halle, Alemanya, 18 de desembre de 1933) va ser un filòsof alemany, seguidor de Kant i conegut especialment per la seva obra Philosophie des Als Ob (La filosofia del«com si», 1911). Vaihingen va néixer a Nehren, Württemberg, prop de Tübingen, i va créixer en el que ell va descriure com un "entorn molt religiós". Va ser educat a Tübingen, Leipzig, i Berlín, es va convertir en tutor i més tard en professor de filosofia a Estrasburg abans de traslladar-se a la universitat a Halle el 1884.
A Philosophie des Als Ob, va afirmar que els éssers humans mai poden saber realment la realitat subjacent del món, i que com a resultat construïm sistemes de pensament i llavors assumim que aquests encaixen amb la realitat: ens comportem "com si" el món encaixés en els nostres models. En particular, va usar exemples de les ciències físiques, com els protons, els electrons, i les ones electromagnètiques. Cap d'aquests fenòmens ha estat observat directament, però la ciència aparenta que existeixen, i usa observacions fetes en aquestes suposicions per crear noves i millors estructures.

## Obres fonamentals

* Philosophie des Als Ob, 1911

## Referències

* Hans Vaihinger, la ficción de la vida Arxivat 2010-11-23 a Wayback Machine.
* Biografia
# Jàbskoie

Jàbskoie - Жабское (rus) - és un poble de l'óblast de Bélgorod, a Rússia. El 2010 tenia 514 habitants. Pertany al districte (raion) de Rovenkí.

## Referències

* ↑ Ломакин А. В. Село Ладомировка Белгородской области Arxivat 2014-02-03 a Wayback Machine.
* ↑ «Проект «От чистоты речушек малых до чистоты души большой»». Arxivat de l'original el 2014-02-02. [Consulta: 25 gener 2014].
# Ischnura senegalensis

Ischnura senegalensis és una espècie d'odonat zigòpter de la família Coenagrionidae. Es troba en regions tropicals i subtropicals d'Àfrica i d'Àsia, des de les Canàries (Tenerife) fins al Japó. Habita en una àmplia varietat d'aigües estancades i de curs lent; tolera cert rang de salinitat i contaminació.

## Referències

* 1 2 «Ischnura senegalensis» (en anglès). IUCN Red List. Sharma, G. 2013. [Consulta: 21 novembre 2015].
# Papamosques cellablanc africà

* Per a altres significats sobre l'altre ocell del gènere Ficedula, vegeu «Papamosques cellablanc oriental».
El papamosques cellablanc africà (Fraseria cinerascens) és una espècie d'ocell de la família dels muscicàpids (Muscicapidae). pròpia de l'Àfrica occidental i central. Habita els boscos humits tropicals. El seu estat de conservació es considera de risc mínim.

## Referències

* ↑ Fundació Barcelona Zoo; Institut Català d’Ornitologia; TERMCAT, Centre de Terminologia. «papamosques cellablanc africà». Diccionari dels ocells del món. TERMCAT. [Consulta: 25 desembre 2021].
* ↑ del Hoyo, Josep. All the birds of the world (en anglès). Barcelona: Lynx editions, 2020, p. 695. ISBN 978-84-16728-37-4.
* ↑ BirdLife International. «White-browed Forest-flycatcher. Fraseria cinerascens» (en anglès). Llista Vermella d'Espècies Amenaçades de la UICN. Unió Internacional per a la Conservació de la Natura, 2018. [Consulta: 25 desembre 2021].
# Jun Endo

Jun Endo (遠藤 純, 24 de maig de 2000) és una futbolista japonesa.

## Selecció del Japó

Va debutar amb la selecció del Japó el 2019. Va disputar 9 partits amb la selecció del Japó.

## Estadístiques

Selecció del Japó :
| Anys | Partits | Gols |
| 2019 | 9 | 0 |
| Total | 9 | 0 |

## Referències

* ↑ Japan Football Association

## Enllaços externs

* Jun Endo, Fitxa a Soccerway
# Hemichromis letourneuxi

Hemichromis letourneuxi és una espècie de peix de la família dels cíclids i de l'ordre dels perciformes.

## Morfologia

Els mascles poden assolir els 11,9 cm de longitud total.

## Distribució geogràfica

Es troba a Àfrica: des del riu Nil fins al Senegal i des de l'Àfrica del Nord fins a Costa d'Ivori.

## Referències

* 1 2 FishBase (anglès)

## Bibliografia

* Axelrod, H. R. The Most Complete Colored Lexicon of Cichlids: Every Known Cichlid Illustrated in Color (en anglès). 2a edició. TFH Publications, 1993. ISBN 9780793800261.
* Daget, J. i G.G. Teugels 1991. Hemichromis. p. 187-194. A: J. Daget, J.-P. Gosse, G.G. Teugels i D.F.E. Thys van den Audenaerde (eds.) Check-list of the freshwater fishes of Africa, CLOFFA, ISNB, Brussel·les, Bèlgica; MRAC, Tervuren; i ORSTOM, París. Vol. 4.
* Goldstein, R.J.: Cichlids of the world.T.F.H. Publications Inc. Neptune City, Nova Jersey, Estats Units. Any 1988.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Römer U.: Cichliden Atlas, Bd. 1. Melle. 1311 p. Any 1998.
* Teugels, G.G. i D.F.E. Thys van den Audenaerde, 1992. Cichlidae. p. 714-779. A: C. Levêque, D. Paugy i G.G. Teugels (eds.) Faune des poissons d'eaux douces et saumâtres d'Afrique de l'Ouest. Volum 2. Coll. Faune Tropicale núm 28. Musée Royal de l'Afrique Centrale, Tervuren, Flandes i O.R.S.T.O.M., París, 902 p.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Ketama (Marroc)

Ketama (en àrab كتامة, Katāma; en amazic ⴽⵜⴰⵎⴰ) és una comuna rural de la província d'Al Hoceima, a la regió de Tànger-Tetuan-Al Hoceima, al Marroc. Segons el cens de 2014 tenia una població total de 17.351 persones.

## Referències

* ↑ «Population légale d'après les résultats du RGPH 2014 sur le Bulletin officiel N° 6354». Arxivat de l'original el 26 de desembre 2018. [Consulta: 19 novembre 2015].
# Ixíon (Ribera)

Ixíon és un quadre del pintor espanyol Josep de Ribera, signat i datat en 1632. Es tracta d'un oli sobre llenç de temàtica mitològica, amb unes dimensions de 220 × 301 cm. Es conserva al Museu del Prado de Madrid.

## Història

El quadre pertany a una sèrie de quatre teles que representen els suplicis soferts pels gegants de la mitologia grega; Tici, Sísif, Tàntal i Ixíon, a qui Zeus va castigar per diversos crims. D'esta sèrie de quatre (Ribera va realitzar almenys una altra més amb el mateix tema de la qual només es conserven els esbossos) han arribat fins als nostres dies les teles de Tici i Ixíon, ambdues al Museu del Prado.
No es coneix amb exactitud qui va fer l'encàrrec del treball a Ribera i la primera constància documental que es té és la seua compra en 1634 a la Marquesa de Charela per part del pronotari d'Aragó, Jerónimo de Villanueva per a la decoració del palau del Buen Retiro. No obstant això, per les seues grans dimensions i el tema de les obres (interpretades com la justícia implacable que recaurà sobre els arrogants que atempten contra el poder regnant) es té gairebé la total certesa que es tracta d'un encàrrec de la mateixa Casa Reial. Les obres van romandre sense interrupció al Palau del Buen Retiro fins al segle xviii i poc després van entrar a formar part de la col·lecció del Prado.

## Descripció i estil

Després de matar el seu sogre Deíon, Ixíon progenitor de la raça dels centaures, és avorrit i menyspreat per tots. Demana llavors perdó a Zeus que s'apiada d'ell i el convida a la taula dels déus però Ixíon, lluny de mostrar-se agraït, tracta de seduir la dona de Zeus, Hera. Zeus enfuriat mata amb un raig Ixíon i l'envia a l'Hades on és nugat amb lligadures de serps a una roda i condemnat a girar eternament.
En l'obra, el gegant lligat de cap per avall, sembla eixir de la foscor i desplomar-se sobre l'escena accentuant l'efecte de moviment rotatori de la roda que un botxí d'orelles punxegudes i gest feroç maneja des de baix.
Per a la realització d'esta obra, al contrari que amb Tici, Ribera no comptava amb massa referències doncs Ixíon no va ser un tema massa usat per pintors anteriors i del Ixíon realitzat per Ticià, en la seua sèrie dels condemnats a l'Hades, no quedava registre visual algun. Per això, en aquesta obra Ribera ens mostra la seua enorme saviesa i habilitat en el tractament del cos humà i la seua genial capacitat per a transmetre sentiments, com és el cas del botxí que observa directament l'espectador llançant una terrorífica mirada que ens adverteix del que ens pot succeir si caiem a les seues mans. És la mirada del botxí, més que el gest del condemnat, el que transmet la duresa del càstig. Un botxí, fruit totalment de la imaginació de Ribera i sense igual en la pintures sobre este tema, doncs en la tradició mitològica són les Eumènides (personificacions femenines de la venjança) les encarregades de dur a terme els càstigs.

## Referències

* ↑ Spinosa, Nicola; Pérez Sánchez, Alfonso Emilio. La obra pictórica completa de Ribera : biografía y estudios críticos. Barcelona / Madrid: Noguer, 1979. ISBN 8427987676.
* ↑ «Ixión» (en castellà). Museo del Prado. [Consulta: 23 desembre 2016].
# Lophogobius bleekeri

Lophogobius bleekeri és una espècie de peix de la família dels gòbids i de l'ordre dels perciformes.

## Morfologia

* Els mascles poden assolir 2,9 cm de longitud total.

## Hàbitat

És un peix de clima tropical i demersal.

## Distribució geogràfica

Es troba al Pacífic occidental: Malàisia i Papua Nova Guinea.

## Observacions

És inofensiu per als humans.

## Referències

* 1 2 3 4 «Lophogobius bleekeri» (en anglès). FishBase. Froese, Rainer; Pauly, Daniel (editors).
* ↑ Ng, H.H., H.H. Tan i K.K.P. Lim, 1999. The inland fishes of Pulau Tioman, Peninsular Malaysia. Raffles Bull. Zool. 1999(Suppl.6):169-187.
* ↑ Kailola, P.J., 1991. The fishes of Papua New Guinea: a revised and annotated checklist. Vol. III. Gobiidae to Molidae. Research Bulletin Núm. 41, Research Section, Dept. of Fisheries and Marine Resources, Papua Nova Guinea. 153 p.
* ↑ Randall, J.E. i K.K.P. Lim (eds.), 2000. A checklist of the fishes of the South China Sea. Raffles Bull. Zool. Suppl. (8):569-667.

## Bibliografia

* Anònim, 2000. Base de dades de la col·lecció de peixos del J.L.B. Smith Institute of Ichthyology, Grahamstown, Sud-àfrica. J.L.B. Smith Institute of Ichthyology, Grahamstown, Sud-àfrica.
* Divisió de Peixos de la Smithsonian Institution. Base de dades de la col·lecció de peixos del Museu Nacional d'Història Natural (en anglès). Smithsonian Institution, 2001.
* McDowall, R.M., 1997. The evolution of diadromy in fishes (revisited) and its place in phylogenetic analysis. Rev. Fish Biol. Fish. 7(4):443-462.

## Enllaços externs

* AQUATAB
# Papamosques cendrós

El papamosques cendrós (Muscicapa caerulescens; syn: Fraseria caerulescens) és una espècie d'ocell de la família dels muscicàpids (Muscicapidae) Es troba a gran part de l'Àfrica subsahariana, distribuït pels boscos tropicals i subtropicals, sabanes i matollars, estant absent de les zones àrides. El seu estat de conservació es considera de risc mínim.

## Taxonomia

A la Classificació del Congrés Ornitològic Internacional (versió 11.2, 2021) se'l considera al gènere Muscicapa. Tanmateix, en el Handook of the Birds of the World i la quarta versió de la BirdLife International Checklist of the birds of the world (desembre 2019) se'l classifica dins del gènere Fraseria (F. caerulescens), juntament amb altres nou espècies de papamosques.

## Referències

* ↑ Fundació Barcelona Zoo; Institut Català d’Ornitologia; TERMCAT, Centre de Terminologia. «papamosques cendrós». Diccionari dels ocells del món. TERMCAT. [Consulta: 26 desembre 2021].
* ↑ del Hoyo, Josep. All the birds of the world (en anglès). Barcelona: Lynx editions, 2020, p. 695. ISBN 978-84-16728-37-4.
* ↑ BirdLife International. «Ashy Flycatcher. Fraseria caerulescens» (en anglès). Llista Vermella d'Espècies Amenaçades de la UICN. Unió Internacional per a la Conservació de la Natura, 2017. [Consulta: 26 desembre 2021].
* ↑ «Chats, Old World flycatchers». IOC World Bird List Version 11.2. International Ornithologists' Union, 01-07-2021. [Consulta: 27 desembre 2021].
* ↑ del Hoyo, Josep. All the birds of the world (en anglès). Barcelona: Lynx editions, 2020, p. 695-696. ISBN 978-84-16728-37-4.
# NGC 45

NGC 45 és una galàxia espiral barrada a la constel·lació de la Balena. Va ser descoberta l'11 de novembre de 1835 per l'astrònom anglès John Herschel.

## Galeria

* imatges Combinades del Hubble
* 2MASS (infrarojos)

## Referències

* ↑ Afirmat a: SIMBAD.
* ↑ «The luminosity function of star clusters in 20 star-forming galaxies based on Hubble Legacy Archive photometry» (en anglès). Astronomical Journal, 2014, pàg. 78. DOI: 10.1088/0004-6256/147/4/78.
* ↑ Po-Feng Wu «Cosmicflows-2: the data» (en anglès). Astronomical Journal, 4, 05-09-2013, pàg. 86. DOI: 10.1088/0004-6256/146/4/86.
* ↑ «The Local Tully-Fisher relation for dwarf galaxies». Astronomical Journal, 2017, pàg. 6–6. DOI: 10.3847/1538-3881/153/1/6.
* ↑ «Southern Sky Redshift Survey: The catalog». The Astrophysical Journal Supplement Series, 1991, pàg. 935–964. DOI: 10.1086/191555.
* ↑ Robert Kennicutt «The Spitzer Local Volume Legacy (LVL) global optical photometry» (en anglès). Monthly Notices of the Royal Astronomical Society, 1, 01-09-2014, pàg. 881–889. DOI: 10.1093/MNRAS/STU1580.
* ↑ R. Brent Tully «Cosmicflows-3» (en anglès). Astronomical Journal, 2, 03-08-2016, pàg. 50. DOI: 10.3847/0004-6256/152/2/50.
* 1 2 Thomas H. Jarrett «The Two Micron All Sky Survey (2MASS)» (en anglès). Astronomical Journal, 2, 01-02-2006, pàg. 1163–1183. DOI: 10.1086/498708.

## Enllaços externs

* NGC 45 a WikiSky: DSS2, SDSS, GALEX, IRAS, Hydrogen α, X-Ray, Astrophoto, Sky Map, Articles i imatge (anglès)
# Heinsberg

Heinsberg és una ciutat de Rin del Nord-Westfàlia, Regierungsbezirk de Colònia a prop de la frontera neerlandesa regada pel Wurm, un afluent del Rur. És la ciutat més occidental d'Alemanya.
Al 31 de desembre de 2007 tenia 41335 habitants.

## Història

Després de les destruccions de la Segona Guerra Mundial, van trobar traces d'una via romana sota el carrer major. Fins al 1459 era una senyoria governat per a la família de Heinsberg. Joan VIII de Heinsberg, príncep-bisbe del principat de Lieja, mort el 1459 sense descendència, va ser el darrere senyor de Heinsberg.

## Vegeu també

Web de la ciutat: www.heinsberg.de
# Juvigny

«Juvigny» té aquests significats:
* Juvigny (Aisne), municipi francès del Aisne.
* Juvigny (Marne), municipi francès del Marne.
* Juvigny (Alta Savoia), municipi francès de l'Alta Savoia.
* Juvigny-en-Perthois, municipi francès del Mosa.
* Juvigny-el-Tertre, municipi francès de la Màniga.
* Juvigny-sota-Andaine, és un antic municipi de l'Adorna.
* Juvigny-sobre-Loison, municipi francès del Mosa.
* Juvigny-sobre-Seulles, municipi francès del Calvados.
* Juvigny-Val-de Andaine, municipi francès de l'Adorna.
# Lori arlequí

El lori arlequí (Eos histrio) és una espècie d'ocell de la família dels psitàcids que habita els boscos de les illes Sangihe i Talaud, al nord-est de Sulawesi.
# Otok

Otok és un poble de Croàcia situat al comtat de Split-Dalmàcia. El 2011 tenia 5.474 habitants, un 99% dels quals eren croats.

## Referències

* ↑ Oficina d'Estadística de Croàcia. «Population by Age and Sex, by Settlements, 2011 Census: Otok» (en anglès). Census of Population, Households and Dwellings 2011, 01-12-2012. [Consulta: 22 febrer 2021].
# NGC 4565

NGC 4565 és una galàxia espiral barrada situada a la constel·lació de la Cabellera de Berenice a una distància de 47 milions d'anys llum (14,3 megaparsecs) fàcilment visible amb telescopis petits. És un membre del núvol de galàxies Coma I, la qual sembla estar en procés d'acostament i eventual fusió amb el veí cúmul de la Verge.
NGC 4565 és un dels millors exemples de galàxia espiral vista de gaidó juntament amb entre altres NGC 891 i NGC 5907, així com una galàxia espiral gegant més gran i lluminosa que la pròpia Andròmeda.
Encara que durant molt temps va ser considerada una galàxia espiral normal, un estudi recent realitzat amb el telescopi Spitzer mostra que en realitat és una galàxia espiral barrada amb un anell intern -similar a la nostra Via Làctia-; un altre estudi també recent mostra la presència d'un pseudobulb ocult dins d'aquesta barra, la qual es veu gairebé des d'un extrem -semblant un bulb galàctic (en realitat inexistent)-, i suggereix que si NGC 4565 es veiés de front seria la galàxia més espectacular entre les del seu tipus de l'Univers proper.
NGC 4565 és també una mica més rica en cúmuls globulars que la nostra galàxia, amb una població estimada d'ells en al voltant de 240; no obstant això, la seva activitat de formació estel·lar és relativament baixa.

## Referències

* ↑ Afirmat a: SIMBAD.
* ↑ «A catalog of visually classified galaxies in the local (z ~ 0.01) universe». The Astrophysical Journal Supplement Series, 2, 15-04-2015, pàg. 27. DOI: 10.1088/0067-0049/217/2/27.
* 1 2 R. Brent Tully «Cosmicflows-3» (en anglès). Astronomical Journal, 2, 03-08-2016, pàg. 50. DOI: 10.3847/0004-6256/152/2/50.
* ↑ Afirmat a: The SDSS Photometric Catalog, Release 7. Autor: Jennifer K. Adelman-McCarthy. Pàgina: 0. Data de publicació: 2009.
* ↑ «A catalogue of quasars and active nuclei: 13th edition» (en anglès). Astronomy and Astrophysics, 01-07-2010, pàg. 10–10. DOI: 10.1051/0004-6361/201014188.
* 1 2 Thomas H. Jarrett «The Two Micron All Sky Survey (2MASS)» (en anglès). Astronomical Journal, 2, 01-02-2006, pàg. 1163–1183. DOI: 10.1086/498708.
* ↑ «The HI properties of galaxies in the Coma I cloud revisited». Arxivat de l'original el 2016-11-03. [Consulta: 30 juny 2020].
* ↑ DETECTION OF A PSEUDOBULGE HIDDEN INSIDE THE “BOX-SHAPED BULGE” OF NGC 4565
* ↑ Vore referència 1

## Enllaços externs

* NGC 4565 (NED)
* NGC 4565 (Hyperleda)
* Detection of a Distinct Pseudobulge Hidden Inside the "Box-Shaped Bulge" of NGC 4565 Arxivat 2020-06-30 a Wayback Machine.
* INTERMEDIATE-BAND SURFACE PHOTOMETRY OF THE EDGE-ON GALAXY NGC 4565
* The interstellar medium in the edge-on galaxy NGC 5907. Cold dust and molecular line emission.
# Jàfar al-Mufàwwad

Jàfar al-Mufàwwad (segle ix) fou un príncep abbàssida, fill del califa al-Mútadid.
Després de pujar al tron, al-Mútadid havia reconegut hereu al seu germà al-Muwàffaq i al seu propi fill Jàfar al-Mufàwwad, i havia repartit l'imperi entre els dos presumptes hereus: al-Muwàffaq l'orient i el jove al-Mufàwwad l'occident, i un turc, el general Mussa ibn Bughà, fou nomenat com a regent del segon per si arribava el cas.
El 873 Jàfar fou nomenat governador titular d'Egipte i Síria que de fet administrava Àhmad ibn Tulun. El jove Jàfar no exercia poder ni a Egipte ni en lloc, ja que en realitat tot el govern estava en mans d'al-Muwàffaq que tenia el seu germà sota control, però, entre altres problemes, s'enfrontava a la revolta dels zanj i no podia actuar com volia. El 879 Àhmad ibn Tulun va començar a unir el seu nom al del príncep governador Jàfar al-Mufàwwad en les monedes d'or. Fins al final, però, va reconèixer el califa al-Mútamid, encara que probablement hi va ajudar el fet que aquest no gaudia del poder efectiu.
El 882 al-Muwàffaq va nomenar Ishaq ibn Kundaj com a nou governador d'Egipte i Síria, nomenament que no va tenir cap efecte. Mort al-Muwàffaq el juny del 891, el seu fill Àhmad va rebre el làqab d'al-Mútadid i va heretar la posició paterna com a segon en la línia de successió després d'al-Mufàwwad. Els partidaris del seu pare van passar a ser-ho del fill, destacant la figura del visir Ubayd-Al·lah ibn Sulayman ibn Wahb, així com el general Badr, després anomenat Badr al-Mutadidí.
L'abril del 892 al-Mufàwwad fou desposseït de la seva condició d'hereu i al-Mútamid va ocupar el primer lloc. Sis mesos després, l'octubre del 892, a la mort d'al-Mútadid, al-Mútadid va ser proclamat califa. Al-Mufàwwad desapareix aleshores de les cròniques.

## Referències

* Enciclopèdia de l'Islam, article Ahmad ibn Tulun
# Hemispingus

Hemispingus és un gènere obsolet d'ocells de la família dels tràupids (Thraupidae).

## Taxonomia

A la classificació del Congrés Ornitològic Internacional (versió 2.5, 2010) aquest gènere figurava format per 15 espècies:
* Hemispingus atropileus.
* Hemispingus auricularis.
* Hemispingus calophrys.
* Hemispingus parodii.
* Hemispingus superciliaris.
* Hemispingus reyi.
* Hemispingus frontalis.
* Hemispingus melanotis.
* Hemispingus ochraceus.
* Hemispingus piurae.
* Hemispingus goeringi.
* Hemispingus rufosuperciliaris.
* Hemispingus verticalis.
* Hemispingus xanthophthalmus.
* Hemispingus trifasciatus.
Es va comprovar però que aquest gènere era polifilètic I les diferents espècies han estat traslladades a diferents gèneres, com ara Pseudospingus, Poospiza, Kleinothraupis, Sphenopsis i Thlypopsis.

## Referències

* ↑ KJ Burns, P Unitt et NA Mason. 2016. A genus-level classification of the family Thraupidae (Class Aves: Order Passeriformes). Zootaxa 4088(3): 329–354.
* ↑ Gill, F.; Donsker, D.; Rasmussen, P. (Eds). 2021. IOC World Bird List (v11.1). doi : 10.14344/IOC.ML.11.1.
# Keşkek

Keşkek és un plat tradicional de carn (d'ovella o de pollastre) amb "yarma" (un product de blat) de la cuina turca i dels països veïns de Turquia. La tradició cerimonial de preparació de keşkek ha estat reconeguda com a Patrimoni Cultural Immaterial de la Humanitat per la Unesco.
Tots els ingredients del menjar (carn, blat, oli o grassa, sal, espècies) es posen en un recipient tradicional de coure, anomenat kazan (és a dir "marmita" o "caldera") en turc. El menjar, mentre es cuina al kazan sobre la fogata, es remou i es mol amb uns pals de fusta fins a convertir-lo en una pasta (veure les imatges a l'enllaç extern).
El Keşkek s'acostuma a fer a l'aire lliure a la Turquia rural i es fa -especialment- per festejar algun esdeveniment significant, com unes noces o d'altres cerimònies.

## Vegeu també

* Cafe turc
* Yarma çorbası

## Referències

* ↑ http://www.unesco.org/culture/ich/index.php?lg=es&pg=00011&RL=00388

## Enllaços externs

* Imatges de "keşkek"
# Isoescalar

En física de partícules, isoescalar es refereix a la transformació escalar d'una partícula o camp sota el grup SU(2) d'isospin. Les partícules isoescalars són estat singlets, amb isospin total 0 i tercer component d'isospin 0, com en una addició de 2 partícules d'espín. Els mesons que tenen tots els nombres quàntics de sabor iguals a zero es coneixen com a isoescalars.

## Vegeu també

* Isovector

## Referències

* ↑ Bracco, A.; Lanza, E. G.; Tamii, A. (en anglès) Progress in Particle and Nuclear Physics, 106, 01-05-2019, pàg. 360–433. DOI: 10.1016/j.ppnp.2019.02.001. ISSN: 0146-6410 [Consulta: free].